Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда
	                                                                          ДО

                                                                          ДИРЕКТОРА НА 
                                                                          РИОСВ-СТАРА ЗАГОРА
                                                                                                                     
 

УВЕДОМЛЕНИЕ

за инвестиционно предложение

 

от ОБЩИНА СТРАЛДЖА ,

(име, адрес и телефон за контакт)

гр.Стралджа, община Стралджа, ул.“Хемус“ № 12
(седалище)

Пълен пощенски адрес: пк 8680, гр.Стралджа, община Стралджа, ул.“Хемус“ № 12
Телефон, факс и ел. поща (е-mail): 04761/64-64, 04761/64-04, obshtina@straldzha.bg
Управител или изпълнителен директор на фирмата възложител: АТАНАС КИРОВ КИРОВ – кмет на Община Стралджа
Лице за контакти: Милена Стефанова – гл.експерт отдел „ТСУЕП“, тел.0887116162
 

УВАЖАЕМИ Г-Н/Г-ЖО ДИРЕКТОР,

 

Уведомяваме Ви, че  ОБЩИНА СТРАЛДЖА
има следното инвестиционно предложение: 
„Реконструкция на вътрешна водопроводна мрежа на с.Иречеково, Община Стралджа – етап II“ 
Община Стралджа ще кандидатства по Интервенция II.Г.6. -"Инвестиции в основни услуги и дребни по мащаби инфраструктура в селските райони" от Стратегическия план за развитие на земеделието и селските райони на Република България за периода 2023-2027 г. за финансиране на проектно предложение: „Реконструкция на водопроводна мрежа с.Иречеково, Община Стралджа – етап II“. 

Характеристика на инвестиционното предложение:

1. Резюме на предложението:

Основната цел на проекта е подмяна на 8 362 м стари и амортизирани водопроводи по улични участъци в селото. Ще бъдат подменени и съществуващи по тях 198 бр. сградни отклонения с обща дължина 1 544 м. Това се явява втори етап от цялостната подмяна на водопроводната мрежа на с.Иречеково.
Целите, които ще се постигнат с реализация на настоящото ИП са:

· Намаляване броят на авариите по водопроводната мрежа на с.Иречеково;

· Намаляване загубите на питейна вода;

· Осигуряване на непрекъснатост в снабдяването на населението с питейна вода

· Подобряване състоянието на противопожарното водоснабдяване

Подобреното и сигурно водоснабдяване ще направи с.Иречеково желано място за постоянно заселване или за сезонно пребиваване.
(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

2.Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

         Съществуващата водопроводната мрежа на с.Иречеково е изградена основно от етернитови тръби, частично от поцинковани тръби и малък брой подменени участъци с нови РЕ тръби. Мрежата е с обща дължина 16414 м.

        Съществуващата мрежа по материал, диаметри и дължини е разпределена както следва:

· Етернитови тръби от Ø60 до Ø 150 - 14 089 м.

· Поцинковани тръби ( 3/4( - 870 м.

· Нови полиетиленови тръби (90 мм- 1 455 м.
Като цяло разпределителната мрежа на с. Иречеково е в много лошо състояние. Поради амортизация на етернитовите и поцинкованите тръби, авариите в мрежата са много чести. По информация от „Водоснабдяване и канализация“ ЕООД – гр.Ямбол, броят на авариите в последните години е както следва:

25.07.2019г. – 24.07.2020г → 31 бр.

25.07.2020г. - 24.07.2021г. → 48 бр.

25.07.2021г. – 24.07.2022г. → 70 бр. (≈6бр. аварии месечно)

25.07.2022г. – 24.07.2024г. → 53 бр.

Много видими аварии, както и скритите течове от тръбите генерират недопустимо високите физически загуби в мрежата.

Извод: Цялостната подмяна на водопроводните клонове и сградните отклонения, изпълнени с етернитови и поцинковани тръби няма алтернатива.

През 2022 г. е изработен технически проект за реконструкция на вътрешната водопроводна мрежа на с.Иречеково – I етап. В него е предвидена подмяната на 7 738 м стари улични тръби и 223 бр. сградни отклонения. Изпълнението на проекта е предстоящо и ще се осъществи в рамките на 2025г.

В реконструкцията – II етап са включени всички водопроводи, минаващи по улици, по които има обитаеми жилищни сгради, както и функциониращи стопански постройки. Включени са и всички свързани с тези водопроводи сградни отклонения.

В разработката се предвижда и подмяната на всички сградни водопроводни отклонения към прилежащите на водопроводите имоти, в които има застрояване.

С предвидените инвестиционни мерки за подмяна на тези 8 362 м. от водопроводната мрежа се очаква да се постигне значително намаляване на загубите и те да достигнат до 20÷25% от подаваната към селото вода. С реализацията на II етап ще се подобри водоснабдяването на 240 абоната, намиращи се в кварталите, чиято водопроводна мрежа ще се подмени.

3.Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Инвестиционното предложение няма връзка с други съществуващи и одобрени с устройствен или друг план дейности.
4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)
          Село Иречеково е село в югоизточна България, в Ямболска област, община Стралджа. По шосе отстои на 18 км източно от гр. Ямбол и на 13.5 км южно от общинския център – град Стралджа.

         През селото минава третокласния път 7072 Ямбол-Недялково и общинския асфалтов път Иречеково-Воденичане.

        Селото е населено място от 6-та категория. Релефът в селото и около него е хълмист. Средната надморска височина на с.Иречеково е 235.00м, като най-високата точка от регулацията на селото е в ОК 274 – 266.00м, а най-ниската е в ОК 144, с кота 204.28   

Не се засягат елементи на НЕМ, обекти на културното наследство, няма трансгранично въздействие.

Инвестиционното предложени не е свързано с промяна на съществуващата пътна инфраструктура. 
5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)        
Не се предвижда използване на природни ресурси.
6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

Реализацията на проектите, както и следващия експлоатационен период не са свързани с формирането на опасни вещества, при контакт с води. 

7. Очаквани общи емисии на вредни вещества във въздуха по замърсители:

Предвижда замърсяване в рамките на допустимите стойности, предимно от работещите двигатели на автомобилите при придвижването им, което е краткотрайно и би имало незначителен ефект. Въздействията са краткотрайни, периодични (с максимална натовареност предимно през есенния период) и предлаганият с инвестиционното намерение за реализация обект няма да промени състоянието на приземния слой на атмосферата в района.

Предлаганите с инвестиционното намерение за реализация обекти няма да променят състоянието на приземния слой на атмосферата в района.

Шумовото натоварване в околната среда от придвижващите се МПС и транспортна техника се очаква да е в рамките на допустимите стойности. Допустимите нива на шума от 70 dB с дейността няма да бъдат достигнати.

8. Отпадъци, които се очаква да се генерират, и предвиждания за тяхното третиране:
Като част от проектната документация за реконструкция на водопроводна мрежа е Планът за управление на строителните отпадъци. При планът ще се определя конкретния начин на обезвреждане за строителната площадка.  При добра организация на строителния процес, добро съхранение на разделно събраните строителни отпадъци може да се намали драстично генерирането на строителни отпадъци и да повиши относителния дял на оползотворените отпадъци.
9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

Предвидените СМР не са свързани с формирането на отпадъчни води. 
10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които се очаква те да са налични: 
Предвидените ремонтни дейности не са свързани с използването на опасни химични вещества, дейността не представлява предприятие с рисков потенциал по смисъла на Наредбата за предотвратяване на големи аварии и ограничаване на последствията от тях. 
(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

…………………………………………………………………………………………………………...

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

 

Дата: ………………….                                               Уведомител: …………………………
                                                                   Атанас Киров

                                                                                         Кмет на Община  Стралджа

                                                                                                                

	


